OSNOVNA ŠKOLA JURJA BARAKOVIĆA, RAŽANAC

RAŽANAC X9, 23 248 RAŽANAC

Ražanac, 24.02.2021.

Računovodstvo Škole

RAVNATELJICI ŠKOLE

Na uvid članovima Školskog odbora

**IZVJEŠTAJ O IZVRŠENJU FINANCIJSKOG PLANA ZA 2020.GODINU**

Osnovna škola Jurja Barakovića, Ražanac obavlja djelatnost osnovnog obrazovanja sukladno Zakonu o odgoju i obrazovanju u osnovnoj i srednjoj školi te Statutu škola. Nastava je organizirana u dvije smjene u matičnoj školi i PŠ Radovin, a u ostalim područnim odjelima (Rtina,Jovići,Ljubač i Krneza) jedna smjena. Školu polazi 214 učenika.

Škola je sredstva koja su planirana u financijskom planu za 2020.g. trošila transparentno, pažljivo i namjenski tijekom godine. Iz **proračuna Zadarske županije** (Osnivač) je osigurano i u cijelosti realizirano **2.055.320,00 kn**, te se s dobivenim sredstvima financiralo redovno poslovanje škole. Prihodima iz županijskog proračuna predviđeno je financiranje materijalnih i financijskih rashoda poslovanja škole, prvenstveno podmirenje ugovornih obveza škole za tekuće režijske troškove i usluge, prijevoz učenika, održavanje i popravak opreme, nabavu uredskog materijala, uredske opreme, rashoda za stručno usavršavanje zaposlenika i drugo. Također su financirani radovi sanacije terase i cijelog sanitarnog čvora u MŠ Ražanac od strane Zadarske županije, te usluge izrade troškovnika i stručnog nadzora za navedene građevinsko-obrtničke radove. Završeni su radovi na školskom igralište u matičnoj školi financirani od strane Osnivača i Općine Ražanac, te je započeto uređenje školskog igrališta u PO Rtina.

Iz **državnog proračuna (Ministarstvo znanosti i obrazovanja)** osigurano je **5.992.813,00 kn**, te su ta sredstva predviđena i utrošena za financiranje rashoda za zaposlene (5.813.317,35 kn), nabavu udžbenika za učenike (109.636,44 kn), nabavu hibridnih računala (54.360,00 kn), školske lektire (1.500,00 kn) te financiranje projekta izvannastavnih aktivnosti (14.000,00 kn).

Škola je provela **program pomoćnika u nastavi** za tri učenika s teškoćama u šk. god. 19.-20. (3 pomoćnika) za koje je osigurano **141.634,40 kn**, te **projekt prehrane „Osigurajmo obrok i dalje“** za koji je dobiveno **8.987,21 kn** za refundaciju školske prehrane za učenike koji su uključeni u projekt.

Iz **proračuna jedinice lokalne samouprave** (JLS Ražanac) je dobiveno **300.718,00 kn** koje su u cijelosti utrošene na radove izgradnje sportskih igrališta u MŠ Ražanac i PO Rtina.

U opremljenoj školskoj kuhinji pruža se usluga školske marende učenicima kojima se za dobivenu uslugu isporučuju uplatnice, kako bi se tim **prihodima za posebne namjene** podmirile obaveze prema dobavljačima hrane, kao i jednog dijela ostalih troškova koji nastaju radom kuhinje. Tijekom 2020.g. uplaćeno je **60.138,00 kn** za prehranu učenika, te **600,00 kn** pomoći za natjecanje učenika Tehničke kulture. Od uplaćenih sredstava nije potrošeno 473,50 kn pomoći za natjecanje učenika Tehničke kulture, te 2.943,78 kn za školsku kuhinju.

Pri planiranju **vlastitih prihoda** uzeti su u obzir sklopljeni ugovori o korištenju školskih stanova i najma prostora. Vlastitim prihodima predviđeno je financiranje materijalnih rashoda koji proizlaze iz korištenja školskih stanova i prostora, rashoda za potrebe škole za koje nema dostatnih sredstava iz županijskog proračuna, nabavu i opremanje škole računalnom opremom i nabavu lektirnih naslova. Vlastiti prihodi od pružanja usluga u 2020. g. iznose **30.550,00 kn**, od čega je utrošeno 6.138,67 kn.

Za **projekt pripravništvo „Od mjere do karijere“** dobiveno je **89.653 kn** iz EU, **8.867 kn** od HZZ-a, te su navedena sredstva utrošena za plaću i ostale rashode za pripravnicu, a višak nepotrošenih sredstava će biti vraćen HZZ-u.

**Višak prihoda i primitaka poslovanja** raspoloživ u sljedećem razdoblju (što će biti doneseno u Odluci o višku prihoda za 2020. godinu) iznosi **54.882,21 kn.**

Voditelj računovodstva: v.d. ravnateljica:

Marina Bužonja Vesna Drmić, dipl.ped.